Gals klāt!
"Gals klāt!" (angļu: This Is the End) ir 2013. gada melnā komēdija, kuras režisori, scenārija autori un vieni no producentiem ir Sets Rogens un Evans Goldbergs. Galvenās lomas atveido Džeimss Franko, Džona Hills, Džejs Barušels, Denijs Makbraids, Kreigs Robinsons un Sets Rogens. Filmas pirmizrāde notika 2013. gada 3. jūnijā Losandželosā. Sešas Losandželosas slavenības tiek iesprostotas Džeimsa Franko mājā pēc tam, kad vairāku postošu notikumu rezultātā tiek iznīcināta pilsēta. Mājā slavenībām būs jāstājas pretī ne tikai apokalipsei, bet arī pašiem sev.